Diari Oficial de la Generalitat Valenciana


Sumari del DOGV 4185, del 07-02-2002 (2002/765)

ACORD de 21 de desembre de 2001, de la Comissió Territorial d'Urbanisme de València, relatiu a la modificació núm. 5 Factoria FEYCU, del Pla General d'Ordenació Urbana de Xirivella.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/765


Data del document
:   21-12-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xirivella
    * pla d'urbanisme

ACORD de 21 de desembre de 2001, de la Comissió Territorial d'Urbanisme de València, relatiu a la modificació núm. 5 Factoria FEYCU, del Pla General d'Ordenació Urbana de Xirivella. [2002/X765]
  
Vist l'expedient remés per l'Ajuntament de Xirivella referit a la modificació núm. 5 Factoria FEYCU, del Pla General d'Ordenació Urbana, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant Decret d'Alcaldia, de data 9 de març de 2000. Després del pertinent període d'informació pública, durant el qual es va presentar una al·legació, amb data 18 de gener de 2001 pel ple de l'Ajuntament s'aprova provisionalment aquesta modificació.
  
Amb data 30 d'abril de 2001, per l'Ajuntament, se sol·licita la retirada de l'Ordre del Dia de la sessió de la Comissió Territorial d'Urbanisme de València, mentre no es procedisca a adoptar solucions als problemes sorgits.
  
Amb data 12 de juny de 2001 té entrada en el registre de la Comissió Territorial d'Urbanisme de València la documentació remesa per l'Ajuntament, que consisteix en projecte complet.
  
Segon. El projecte consta de memòria justificativa, conveni urbanístic i plans d'informació i d'ordenació. Amb la documentació complementària aportada el 13 de novembre de 2000 s'adjunta un estudi comparatiu de l'aprofitament urbanístic i el decret de l'alcaldia que al·lega determinades qüestions.
  
Tercer. L'objecte de la modificació és el canvi de qualificació d'uns sòls que el Pla General classifica com a urbans i qualifica d'ús industrial, si bé regula un règim específic basat en no permetre un ús distint de l'existent en el moment de l'aprovació del planejament general (indústria tèxtil), així com no permetre l'ampliació de les edificacions existents en el dit moment. Amb aquesta modificació es pretén que l'ús passe a ser hoteler com a dominant, i com a compatible tots els relacionats amb l'oci (esportiu, aparcament, comercial inclosos en l'hotel, oficines, recinte d'exposicions, sales de banquets i convencions,?).
  
La modificació es justifica en el decaïment de l'activitat desenvolupada en dits immobles, així com per la necessitat de reordenar els accessos a la població.
  
Quart. Durant la tramitació de l'expedient s'ha sol·licitat informe dels organismes següents: Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports, i Demarcació de Carreteres del Ministeri de Foment.
  
Dels anteriors s'han rebut els següents:
  
- Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports, emés amb data 23 de maig de 2000 en sentit desfavorable, i s'addueix per a això, de forma resumida, les argumentacions següents:
  
1. La superfície ocupada afecta la funcionalitat de l'enllaç de la A-3 amb la V-30.
  
2. És necessari estudiar a un major nivell de concreció (projecte de construcció) la solució proposada que es basa en un encreuament a distint nivell.
  
- Demarcació de Carreteres del Ministeri de Foment, emés amb data 18 desembre de 2001 en sentit favorable, condicionat al tancament de l'accés directe a Xirivella des de la N-335 i, posterior tramitació de l'expedient de redacció del projecte de pas inferior.
  
Cinqué. Xirivella disposa d'un Pla General d'Ordenació Urbana aprovat definitivament per la Comissió Territorial d'Urbanisme en data 24 de març de 1993.
  
Fins a aquest moment s'han realitzat quatre modificacions del planejament general d'escassa importància.
  
El director general d'Urbanisme i Ordenació Territorial, amb dates 13 de juny de 2000 i 25 de gener de 2001, va emetre sengles informes previs en l'expedient de referència.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon. La documentació està completa, a l'efecte del compliment del que disposa l'article 27 de la LRAU.
  
Tercer. En la nova documentació presentada s'aporta un estudi comparatiu dels aprofitaments de la zona en qüestió, a la vista del qual s'aprecia que l'aprofitament s'incrementa en 12.600 m²t. Aquest increment es compensa amb la cessió i obtenció gratuïta del sòl destinat a elements viaris generals, així com a l'execució d'obres d'urbanització en l'entorn de la zona en qüestió (reurbanització de la plaça d'Espanya).
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en sessió celebrada el 21 de desembre de 2001, acorda:
  
Aprovar definitivament la modificació núm. 5 Factoria FEYCU, del Pla General d'Ordenació Urbana de Xirivella, si bé es condiciona l'execució de l'actuació fins que es complisquen totes i cada una de les condicions establides en l'informe del Ministeri de Foment de data 17 de desembre de 2001.
  
Contra aquest acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà d'haver rebut aquesta notificació.
  
Tot això, sense perjudici que s'hi puga exercir qualsevol altre recurs que s'estime oportú.
  
València, 21 de desembre de 2001.- El secretari de la Comissió Territorial d'Urbanisme: José Manuel Palau Navarro.